થરાદ : થરાદમાં શ્રીરાજપુત કરણીસેના આયોજીત બનાસકાંઠા ક્ષત્રિય દરબાર સમાજના શસ્ત્રપુજન કાર્યક્રમમાં સમાજ માટે શિક્ષણ અને કુરીવાજોની સાથે સમાજને આર્થિક રીતે આગળ લાવવા તેમજ પ્રજાના રક્ષણ માટે પણ ચિંતન કરવામાં આવ્યું હતું.તે પુર્વે શહેરના રાજમાર્ગો પર નિકળેલી ભવ્ય કેશરીયા રેલીનું રાજ્યમંત્રી સહિત અનેક સમાજો દ્રારા ભવ્ય સ્વાગત કરવામાં આવ્યું હતું.આ પ્રસંગે સમાજના તેજસ્વી તારલાઓનું સન્માન પણ કરવામાં આવ્યું હતું. કરણીસેનાના જિલ્લા પ્રમુખ અર્જુનસિંહ વાઘેલા, કરણી સેનાના રાષ્ટ્રીય અધ્યક્ષ મહીપાલસિંહ મકરાણાની ઉપસ્થિતીમાં શસ્ત્રપૂજન કાર્યક્રમનું આયોજન કરવામાં આવ્યું હતું.